Α4-0313/96

Σχέδιο ενός δευτέρου πρωτοκόλλου της Σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, βάσει του άρθρου Κ.6 της Συνθήκης για την Ευρωπαϊκή Ένωση (Έγγραφο του Συμβουλίου 7752/96 - C4-0137/96 - 95/0360(CNS)).

Το σχέδιο αυτό εγκρίνεται με τις ακόλουθες τροποποιήσεις:

(Τροπολογία 1)

Τίτλος

>Αρχικό κείμενο>

Δεύτερο πρωτόκολλο της Σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων βάσει του άρθρου K.3 της Συνθήκης για την Ευρωπαϊκή Ένωση

>Κείμενο μετά την ψηφοφορία στο ΕΚ>

Δεύτερο πρωτόκολλο της Σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων βάσει του άρθρου K.3 της Συνθήκης για την Ευρωπαϊκή Ένωση, σχετικά με την ευθύνη των νομικών προσώπων, καθώς και την νομιμοποίηση χρημάτων από παράνομες δραστηριότητες

(Τροπολογία 2)

Μοναδική αιτιολογική σκέψη (νέα)

>Κείμενο μετά την ψηφοφορία στο ΕΚ>

εκτιμώντας ότι ένα ξεχωριστό μέσο θα ρυθμίσει τους όρους της αμοιβαίας συνδρομής και δικαστικής συνεργασίας, καθώς επίσης την κατά προτεραιότητα αρμοδιότητα και τον συντονισμό που εφαρμόζεται από την Επιτροπή σε περίπτωση διεθνικής απάτης σε βάρος του κοινοτικού προϋπολογισμού,

(Τροπολογία 4)

Άρθρο 1, σημείο δ)

>Αρχικό κείμενο>

δ) «νομικό πρόσωπο»: κάθε οντότητα η οποία αναγνωρίζεται ως νομικό πρόσωπο βάσει του εφαρμοστέου εθνικού δικαίου, πλην των κρατών ή των άλλων δημοσίων οργανισμών όταν ασκούν τις προνομίες της κρατικής εξουσίας και των δημοσίων διεθνών οργανισμών.

>Κείμενο μετά την ψηφοφορία στο ΕΚ>

δ) «νομικό πρόσωπο»: κάθε οντότητα η οποία αναγνωρίζεται ως νομικό πρόσωπο βάσει του εφαρμοστέου εθνικού δικαίου, πλην των κρατών ή των άλλων δημοσίων οργανισμών όταν ασκούν τις προνομίες της κρατικής εξουσίας και των δημοσίων διεθνών οργανισμών, καθώς και κάθε οικονομικά δραστηριοποιούμενη επιχείρηση η οποία έχει ειδικά δικαιώματα και υποχρεώσεις.

>Κείμενο μετά την ψηφοφορία στο ΕΚ>

Tα κράτη μέλη ενεργούν κατά τρόπο ώστε, τηρώντας την εθνική έννομη τάξη, οι ευθύνες που καθορίζονται στο παρόν δεύτερο πρωτόκολλο, να εφαρμόζονται στους οργανισμούς (με ξεχωριστή περιουσία) οι οποίοι ενεργούν σε νομικό επίπεδο με προφανή ή de facto ανεξαρτησία των υπευθύνων τους.

(Τροπολογία 5)

Τίτλος II, τίτλος

>Αρχικό κείμενο>

Νομικά πρόσωπα

>Κείμενο μετά την ψηφοφορία στο ΕΚ>

Ευθύνη νομικών προσώπων

(Τροπολογία 6)

Άρθρο 2, παράγραφος 1

>Αρχικό κείμενο>

1. Κάθε κράτος μέλος λαμβάνει τα αναγκαία μέτρα ώστε να εξασφαλίσει ότι τα νομικά πρόσωπα δύνανται να θεωρούνται υπεύθυνα για απάτη (και δωροδοκία) η οποία διαπράχθηκε για λογαριασμό τους από οιοδήποτε πρόσωπο με εξουσία λήψεως αποφάσεων ή ελέγχου στους κόλπους του συγκεκριμένου νομικού προσώπου καθώς και για τη συνεργία ή την ηθική αυτουργία ή την απόπειρα που συνδέονται με την εν λόγω απάτη (ή δωροδοκία).

>Κείμενο μετά την ψηφοφορία στο ΕΚ>

1. Κάθε κράτος μέλος λαμβάνει τα αναγκαία μέτρα ώστε να εξασφαλίσει ότι τα νομικά πρόσωπα δύνανται να θεωρούνται υπεύθυνα για απάτη και δωροδοκία η οποία διαπράχθηκε είτε κατ' εντολή τους είτε για λογαριασμό τους και με κίνδυνό τους από άτομο με de facto ή de jure εξουσία λήψεως αποφάσεων ή ελέγχου στους κόλπους του συγκεκριμένου νομικού προσώπου από απόψεως ποινικού ή διοικητικού δικαίου. Εκτός από την απάτη ή τη δωροδοκία διώκονται η συνέργια, η ηθική αυτουργία ή η απόπειρα.

(Τροπολογία 7)

Άρθρο 2, παράγραφος 2

>Αρχικό κείμενο>

2. Πλην των περιπτώσεων που προβλέπονται ήδη στην παράγραφο 1, κάθε κράτος μέλος λαμβάνει τα αναγκαία μέτρα ώστε το νομικό πρόσωπο να μπορεί να θεωρηθεί υπεύθυνο σε περίπτωση που η ελλιπής οργάνωση, επιτήρηση ή έλεγχος εκ μέρους ενός από τα πρόσωπα που αναφέρονται στην παράγραφο 1 καθιστά δυνατή τη διάπραξη απάτης (ή δωροδοκίας) για λογαριασμό του νομικού προσώπου, από πρόσωπο υποκείμενο στη δικαιοδοσία του εν λόγω κράτους μέλους.

>Κείμενο μετά την ψηφοφορία στο ΕΚ>

2. Πλην των περιπτώσεων που προβλέπονται στην παράγραφο 1, κάθε κράτος μέλος λαμβάνει τα αναγκαία μέτρα ώστε το νομικό πρόσωπο να μπορεί να θεωρηθεί υπεύθυνο από απόψεως ποινικού ή διοικητικού δικαίου σε περίπτωση που η ελλιπής οργάνωση, επιτήρηση ή έλεγχος εκ μέρους ενός από τα πρόσωπα που αναφέρονται στην παράγραφο 1 καθιστά δυνατή τη διάπραξη απάτης (ή δωροδοκίας) κατ' εντολήν ή για λογαριασμό του νομικού προσώπου, από πρόσωπο υποκείμενο στη δικαιοδοσία του εν λόγω κράτους μέλους.

(Τροπολογία 8)

Άρθρο 2, παράγραφος 3

>Αρχικό κείμενο>

3. Η ευθύνη του νομικού προσώπου δυνάμει των παραγράφων 1 και 2 δεν αποκλείει τη δίωξη των φυσικών προσώπων τα οποία είναι αυτουργοί, ηθικοί αυτουργοί ή συνεργοί της απάτης (ή της δωροδοκίας).

>Κείμενο μετά την ψηφοφορία στο ΕΚ>

3. Η ευθύνη του νομικού προσώπου δυνάμει των παραγράφων 1 και 2 δεν αποκλείει τη δίωξη των φυσικών προσώπων τα οποία είναι αυτουργοί, ηθικοί αυτουργοί ή συνεργοί.

(Τροπολογία 9)

Άρθρο 3, παράγραφος 1

>Αρχικό κείμενο>

1. Κάθε κράτος μέλος λαμβάνει τα αναγκαία μέτρα ώστε ένα νομικό πρόσωπο, το οποίο έχει κηρυχθεί υπεύθυνο βάσει του άρθρου 2 παράγραφος 1 να υπόκειται σε αποτελεσματικές, σύμμετρες και αποτρεπτικές κυρώσεις, στις οποίες περιλαμβάνονται ιδίως οι εξής:

α) πρόστιμα[semigr ]

β) μέτρα απαγόρευσης παροχής ενός οφέλους ή μιας δημόσιας ενίσχυσης[semigr ]

γ) μέτρα προσωρινής ή οριστικής απαγόρευσης της άσκησης εμπορικής δραστηριότητας[semigr ]

δ) επιβολή δικαστικής επιτήρησης[semigr ]

ε) δικαστικό μέτρο διάλυσης.

>Κείμενο μετά την ψηφοφορία στο ΕΚ>

1. Κάθε κράτος μέλος λαμβάνει τα αναγκαία μέτρα ώστε ένα νομικό πρόσωπο, το οποίο έχει κηρυχθεί υπεύθυνο βάσει του άρθρου 2 παράγραφοι 1 και 2 να υπόκειται σε αποτελεσματικές, σύμμετρες και αποτρεπτικές κυρώσεις, στις οποίες περιλαμβάνονται μεταξύ άλλων οι εξής:

α) πρόστιμα ή χρηματικές ποινές[semigr ]

β) μέτρα απαγόρευσης παροχής ενός οφέλους ή με τη συμμετοχή μιας δημόσιας ενίσχυσης[semigr ]

γ) μέτρα προσωρινής ή οριστικής απαγόρευσης της άσκησης εμπορικής δραστηριότητας[semigr ]

δ) επιβολή δικαστικής επιτήρησης[semigr ]

ε) δικαστικό μέτρο διάλυσης, εάν ο σκοπός ή η βασική δραστηριότητα του νομικού προσώπου συνίσταται σε δραστηριότητες απάτης ή δωροδοκίας.

(Τροπολογία 10)

Άρθρο 3, παράγραφος 2

>Αρχικό κείμενο>

2. Κάθε κράτος μέλος λαμβάνει τα αναγκαία μέτρα ώστε ένα νομικό πρόσωπο, το οποίο έχει κηρυχθεί υπεύθυνο βάσει του άρθρου 2, παράγραφος 2, υπόκειται σε αποτελεσματικές, σύμμετρες και αποτρεπτικές κυρώσεις.

>Κείμενο μετά την ψηφοφορία στο ΕΚ>

Διαγράφεται

(Τροπολογία 11)

Άρθρο 3, παράγραφος 3

>Αρχικό κείμενο>

3. Κάθε κράτος μέλος δύναται να δηλώσει, κατά τη γνωστοποίηση που αναφέρει το άρθρο [Χ] παράγραφος 2, ότι δεν εφαρμόζει ή ότι εφαρμόζει μόνο υπό ειδικές προϋποθέσεις μία ή περισσότερες από τις κυρώσεις που απαριθμούνται στα σημεία γ, δ και ε της παραγράφου 1.

>Κείμενο μετά την ψηφοφορία στο ΕΚ>

Διαγράφεται

(Τροπολογία 12)

Τίτλος ΙΙΙ, τίτλος

>Αρχικό κείμενο>

Κατάσχεση και νομιμοποίηση εσόδων από παράνομες δραστηριότητες

>Κείμενο μετά την ψηφοφορία στο ΕΚ>

Κατάσχεση, αφαίρεση ή δήμευση παρανόμως αποκτηθέντων πλεονεκτημάτων και νομιμοποίηση εσόδων από παράνομες δραστηριότητες

(Τροπολογία 13)

Άρθρο 4

>Αρχικό κείμενο>

Κάθε κράτος μέλος λαμβάνει τα αναγκαία μέτρα ώστε να είναι σε θέση να δημεύει τα μέσα και τα προϊόντα της απάτης ή άλλα αγαθά αξίας αντίστοιχης προς τα προϊόντα αυτά.

>Κείμενο μετά την ψηφοφορία στο ΕΚ>

1. Κάθε κράτος μέλος λαμβάνει τα αναγκαία μέτρα ώστε να είναι σε θέση να δημεύει τα μέσα και τα προϊόντα της απάτης ή της δωροδοκίας ή άλλα αγαθά αξίας αντίστοιχης προς τα προϊόντα αυτά και να τα αποδίδει εν μέρει ή εξ ολοκλήρου στον προϋπολογισμό των Ευρωπαϊκών Κοινοτήτων.

>Κείμενο μετά την ψηφοφορία στο ΕΚ>

2. Κάθε κράτος μέλος λαμβάνει τα αναγκαία ασφαλιστικά προληπτικά μέτρα, εφόσον υπάρχει φόβος, ότι άλλως θα διακυβευθεί η δήμευση σύμφωνα με την παράγραφο 1 ή θα καταστεί ουσιωδώς δυσχερέστερη. Ειδικότερα περιλαμβάνονται σε αυτά τα μέτρα:

α) το πάγωμα λογαριασμών

β) η κατάσχεση αντικειμένων

γ) η έκδοση απαγορεύσεων όσον αφορά την πώληση ή προσημείωση ακινήτων

(Τροπολογία 14)

Άρθρο 5

>Αρχικό κείμενο>

Κάθε κράτος μέλος λαμβάνει τα αναγκαία μέτρα ώστε να χαρακτηρίζεται ως έγκλημα η νομιμοποίηση, όπως αυτή ορίζεται στο άρθρο 1 της οδηγίας 91/308/ΕΟΚ του Συμβουλίου της 10ης Ιουνίου 1991 σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, των προϊόντων της απάτης, τουλάχιστον σε περίπτωση σοβαρής απάτης κατά την έννοια του άρθρου 2, παράγραφος 1 της Σύμβασης.

>Κείμενο μετά την ψηφοφορία στο ΕΚ>

Κάθε κράτος μέλος λαμβάνει τα αναγκαία μέτρα ώστε να χαρακτηρίζεται ως έγκλημα η νομιμοποίηση, όπως αυτή ορίζεται στο άρθρο 1 της οδηγίας 91/308/ΕΟΚ του Συμβουλίου της 10ης Ιουνίου 1991 σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, των προϊόντων της απάτης ή της δωροδοκίας τουλάχιστον σε περίπτωση σοβαρής απάτης κατά την έννοια του άρθρου 2, παράγραφος 1 της Σύμβασης καθώς και στις ανάλογης σοβαρότητας περιπτώσεις δωροδοκίας.

>Κείμενο μετά την ψηφοφορία στο ΕΚ>

Κάθε κράτος μέλος λαμβάνει τα απαραίτητα μέτρα ώστε τα νομικά πρόσωπα να μπορούν να θεωρηθούν υπεύθυνα για τη νομιμοποίηση των προϊόντων απάτης. Στην περίπτωση αυτή εφαρμόζονται οι κυρώσεις που προβλέπονται στο άρθρο 3 παράγραφος 1. Η ευθύνη του νομικού προσώπου δεν αποκλείει την ποινική δίωξη των φυσικών προσώπων που προέβησαν για λογαριασμό του σε πράξεις νομιμοποίησης εσόδων από παράνομες δραστηριότητες.

(Τροπολογία 15)

Άρθρο 6, παράγραφος 1

>Αρχικό κείμενο>

1. Τα κράτη μέλη παρέχουν αμοιβαία συνδρομή για κάθε δικαστική διαδικασία στον τομέα της απάτης, σύμφωνα με το άρθρο 6 της Σύμβασης.

>Κείμενο μετά την ψηφοφορία στο ΕΚ>

1. Τα κράτη μέλη παρέχουν αμοιβαία συνδρομή για κάθε δικαστική διαδικασία στον τομέα της απάτης, δωροδοκίας ή νομιμοποίησης χρημάτων από παράνομες δραστηριότητες καθώς και στην επιβολή κυρώσεων που προκύπτουν από αυτές.

(Τροπολογία 16)

Άρθρο 6, παράγραφος 3, πρώτο εδάφιο

>Αρχικό κείμενο>

3. Τα κράτη μέλη συνεργάζονται μεταξύ τους και με την Επιτροπή στον τομέα της καταπολέμησης της απάτης.

>Κείμενο μετά την ψηφοφορία στο ΕΚ>

3. Τα κράτη μέλη συνεργάζονται μεταξύ τους και με την Επιτροπή στον τομέα της καταπολέμησης της απάτης δωροδοκίας ή νομιμοποίησης χρημάτων από παράνομες δραστηριότητες.

(Τροπολογία 17)

Άρθρο 6, παράγραφος 4, πρώτο εδάφιο

>Αρχικό κείμενο>

4. Οι αρμόδιες αρχές των κρατών μελών μπορούν να ανταλλάσσουν πληροφορίες με την Επιτροπή προκειμένου να διευκολυνθεί η διαπίστωση των πραγματικών περιστατικών και να εξασφαλιστεί η αποτελεσματική πάταξη της απάτης. Η Επιτροπή και οι αρμόδιες εθνικές αρχές λαμβάνουν υπόψη τους για κάθε συγκεκριμένη περίπτωση τις απαιτήσεις απορρήτου της ανάκρισης.

>Κείμενο μετά την ψηφοφορία στο ΕΚ>

4. Οι αρμόδιες αρχές των κρατών μελών μπορούν να ανταλλάσσουν πληροφορίες με την Επιτροπή προκειμένου να διευκολυνθεί η διαπίστωση των πραγματικών περιστατικών και να εξασφαλιστεί η αποτελεσματική πάταξη της απάτης, δωροδοκίας ή νομιμοποίησης χρημάτων από παράνομες δραστηριότητες. Η Επιτροπή και οι αρμόδιες εθνικές αρχές λαμβάνουν υπόψη τους για κάθε συγκεκριμένη περίπτωση τις απαιτήσεις απορρήτου της ανάκρισης.

(Τροπολογία 18)

Άρθρο Ζ, παράγραφος 1, πρώτο εδάφιο

>Αρχικό κείμενο>

1. [Οι αιτήσεις δικαστικής συνδρομής για θέματα απάτης μπορούν να υποβάλλονται απευθείας μεταξύ των δικαστικών αρχών και να επιστρέφονται δια της αυτής οδού.

>Κείμενο μετά την ψηφοφορία στο ΕΚ>

1. Οι αιτήσεις δικαστικής συνδρομής για θέματα απάτης, δωροδοκίας και νομιμοποίησης χρημάτων από παράνομες δραστηριότητες μπορούν να υποβάλλονται απευθείας μεταξύ των αρμοδίων αρχών και να επιστρέφονται δια της αυτής οδού. Η αιτηθείσα δικαστική συνδρομή πρέπει να παρέχεται αμέσως.

(Τροπολογία 19)

Άρθρο Ζ, παράγραφος 2

>Αρχικό κείμενο>

2. [Σύμφωνα με το στόχο που ορίζει το άρθρο 6, παράγραφος 2 της Σύμβασης και για λόγους αποτελεσματικότητας και συνοχής των ερευνών, αυτές οργανώνονται με συνεργασία μεταξύ των αρμοδίων αρχών, κάθε φορά που ένα έγκλημα απάτης αφορά περισσότερα του ενός κράτη μέλη ή όταν πλείονα εγκλήματα απάτης που αφορούν πλείονα κράτη μέλη παρουσιάζουν συνάφεια.]

>Κείμενο μετά την ψηφοφορία στο ΕΚ>

2. Για λόγους αποτελεσματικότητας και συνοχής των ερευνών, αυτές οργανώνονται με συνεργασία μεταξύ των αρμοδίων αρχών, κάθε φορά που ένα έγκλημα απάτης, δωροδοκίας ή νομιμοποίησης χρημάτων από παράνομες δραστηριότητες αφορά περισσότερα του ενός κράτη μέλη ή όταν πλείονα εγκλήματα απάτης, δωροδοκίας ή νομιμοποίησης χρημάτων από παράνομες δραστηριότητες που αφορούν πλείονα κράτη μέλη παρουσιάζουν συνάφεια.

>Κείμενο μετά την ψηφοφορία στο ΕΚ>

Η UCLAF (Μονάδα συντονισμού για την καταπολέμηση των απατών) της Επιτροπής μεριμνά, όταν χρειαστεί, για τον συντονισμό της αμοιβαίας συνεννοήσεως. Σε περίπτωση διαφωνίας μεσολαβεί ο αρμόδιος Επίτροπος.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με το σχέδιο ενός δεύτερο πρωτοκόλλου της Σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, βάσει του άρθρου Κ.6 της Συνθήκης για την Ευρωπαϊκή Ένωση (7752/96 - C4-0137/96 - 95/0360(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη το σχέδιο του Συμβουλίου (7752/96 - 95/0360(CNS)),

- έχοντας κληθεί να γνωμοδοτήσει από το Συμβούλιο, σύμφωνα με το άρθρο K.6, δεύτερο εδάφιο, της Συνθήκης για την Ευρωπαϊκή Ένωση (C4-0137/96),

- βασιζόμενο στο άρθρο 58 του Κανονισμού του,

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων, καθώς και τη γνωμοδότηση της Επιτροπής Ελέγχου του Προϋπολογισμού (A4-0313/96),

1. εγκρίνει το σχέδιο του Συμβουλίου με την επιφύλαξη των τροπολογιών τις οποίες επέφερε[semigr ]

2. καλεί το Συμβούλιο να το ενημερώσει σε περίπτωση που προτίθεται να παρεκκλίνει από το κείμενο που ενέκρινε το Κοινοβούλιο[semigr ]

3. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.